Tá sé tugtha le fios ag Michel Barnier, príomh-idirbheartaí an Aontais Eorpaigh maidir le himeacht na Breataine as an Aontas, go bhfuiltear sásta margadh nua a thairiscint don Bhreatain.

Tuigtear go mbeadh cead ag an mBreatain an t-aontas custaim a fhágáil ach go gcoinneofaí gnéithe eile den chúlstad le cinntiú nach beadh teorainn chrua sa tír seo.

Dúirt urlabhraí Rialtas na hÉireann tráthnóna go bhfuil an tír seo buíoch go bhfuil Michel Barnier ag cosaint leas an Aontais Eorpaigh agus na hÉireann araon.